Самарада яңа мәхәлләгә нигез салынды

	Шушы көннәрдә Самараның Стройкерамика бистәсендә Смышляевка җирлегендә мәчет төзү мәсьәләсе буенча администрация башлыгы Вячеслав Брызгалов белән очрашу узды. Сөйләшүдә Смышляевка халкы, Самара өлкәсе мөселманнарының региональ Диния нәзарәте рәисе, мөфти Талип хәзрәт Яруллин һәм Самара шәһәренең татар милли-мәдәни автономиясе рәисе Ленар Сабиров катнаштылар. 	 Волжский районында мәхәллә булдыру һәм мәчет төзү биредә ислам динен тотучыларның күпләп яшәве белән аңлатыла. Район администрациясе дә мәчеткә урын бүлеп бирүдә ярдәм итәргә әзер. Әлеге җыелыш та мәхәллә төзү, аның рәисен һәм учредительләрен сайлау, мәчет төзү өчен урын алу максатыннан оештырылган иде. 
	Руслан МОСТАФИН	
Бердәмлек

	№ --- | 16.08.2021	


